
נוסח הודעה בדבר כוונה להתקשרות עם ספק יחיד 

הצעה לפרסום באינטרנט

הודעה בדבר כוונה להתקשרות עם ספק יחיד. 
משרד החינוך מעוניין להתקשר עם  מט"ח – המרכז לטכנולוגיה חינוכית – חל"צ, ח.פ. 510557705 לצורך ביצוע תכנית פיתוח והפעלת אתר תנ"ך ממלכתי, לטובת מורי התנ"ך בחינוך הממלכתי.

מטרת  התוכנית
תכנית הלימודים החדשה בתנ"ך מדגישה פדגוגיה של קריאה רהוטה והבנת הכתוב בתנ"ך, יחד עם רלוונטיות ומשמעות של המקור המקראי. אתר תנ"ך ממלכתי מספק כלים ומסייע למורי התנ"ך ללמד בדרך זו, ע"י הנגשת תכנים והדרכה פדגוגית מתאימה. אנו מבקשים להמשיך בהפעלת אתר תנ"ך ממלכתי, המשך פיתוחו והעלאת התכנים הפדגוגיים אליו לטובת מורי התנ"ך בחינוך הממלכתי.

פירוט התוכנית:
בשנה האחרונה, פותח אתר תנ"ך ממלכתי, במסגרת מיזם משותף של משרד החינוך עם מט"ח - המרכז לטכנולוגיה חינוכית. מאחר ומשרד החינוך לא מתכוון, לעת עתה, לחדש את המיזם המשותף במתכונת שהייתה עד כה, קיים צורך בהמשך פיתוח האתר הקיים, העלאת תכנים פדגוגיים נוספים, המשך איסוף ופיתוח עזרי הוראה דיגיטליים והמשך בניית צפיין מתקדם. כמו כן, פיתוח עתידי ותמיכה טכנית באתר ובמשתמשיו.
התכנית תכלול:
המשך פיתוח האתר, הפעלתו ותחזוקתו, כולל פיתוח והזנה של פרטי העשרה מעודכנים. 
פיתוח תוכן צפיין הכולל קריינות ותקצירים עבור פרקי התנ"ך ויתר ההעשרות עבור פרקי הלימוד לפי תכנית הלימודים.
פיתוח תוכן העשרה שישולב בצפיין וביחידות ההעשרה לכל אחד מהפרקים.
הזנה, עיצוב והפקה של פרטי הצפיין, רכיבי העשרה ויחידות הלימוד המתקבלות מספק חיצוני (ממשק), למערכת.
רכישת זכויות יוצרים בגין תוכן המשולב ביחידות הלימוד.
טיפול ברכישת זכויות יוצרים, התאמת מקורות וקשר עם היוצרים והאיגודים. 
עריכת לשון ותוכן של כלל פרטי הצפיין ופרטי העשרה שבפיתוח מט"ח.
פיתוח טכנולוגי נוסף ותיקוני באגים.
שילוב כלל המפות האינטראקטיביות של מכללת הרצוג להכשרת מורים, באתר התנ"ך, כולל הזנת תוכן.
עיצוב כל רכיבי האתר, הן בהעשרה, הן בצפיין והן ביחידת הלימוד, כולל בכלי המפות.
תחזוקה טכנולוגית הכוללת טיפול בבאגים, עדכוני גרסאות ועוד.


היקף פעילות מתוכנן
העלאת 110 יחידות לימוד נוספות בתנ"ך, לאתר תנ"ך ממלכתי, עפ"י תכנית הלימודים המאושרת על-ידי משרד החינוך.

תקופת ההתקשרות המתוכננת: 1.8.18 – 31.12.19

עלות: 817,580 ₪ 



פירוט דרישות מהספק

המשך פיתוח מידי של האתר הקיים.
העלאת יחידות לימוד לאתר, כולל צפיין מתקדם לכל יחידה כולל עריכה לשונית, רכישת זכויות יוצרים, פיתוח תוכן וכלים מתקדמים ושירות תחזוקה לאתר.



חוות דעת של מנהל היחידה על עובדת היות הספק – ספק יחיד  לפי הטופס בנספח ג'

תשתית האתר ו-40% מהתכנים הסופיים שלו, נבנו במסגרת מיזם משותף שיש למשרד החינוך עם מט"ח (929). במסגרת חמש שנות המיזם, נצבר ידע פדגוגי וארגוני ייחודי שהביא לבניית אתר שלא קיים כמוהו הן מבחינה פדגוגית והן מבחינה עיצובית. תנאים אלה קיימים כיום רק אצל מט"ח ולכן אנו מבקשים להמשיך את ההתקשרות עמם ביחס לאתר, כספק יחיד.


ככל שיש למאן דהוא השגות על האמור במודעה זו עליו להעלותן בכתב במענה לפניה זו.

למשרד שמורה האופציה להרחיב ו/או להאריך את ההתקשרות עם הגוף הנ"ל לתקופה של שלוש שנים נוספות כל פעם לשנה, בהיקפים דומים, ובתוספת של עוד 30% מדי שנה להיקף הנ"ל, כולל בתקופת ההתקשרות הראשונה.












